S-4688/2020

Dómur

Mál þetta, sem dómtekið var 11. nóvember sl., er höfðað með ákæru, útgefinni af lögreglustjóranum á höfuðborgarsvæðinu 11. ágúst 2020, á hendur K-kk-þgf B-kk-þgf B-kk-þgf, kt. [...], [...], [...], I. fyrir eftirtalin umferðarlagabrot með því að hafa:

1.

Fimmtudaginn 20. september 2018 ekið bifreiðinni [...] óhæfur til að stjórna henni örugglega vegna áhrifa ávana og fíkniefna (í blóði mældist amfetamín 610 ng/ml) um Breiðholtsbraut í Reykja vík, við Stöng, þar sem lögregla stöðvaði aksturinn.

Telst brot þetta varða við

1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

2. Föstudaginn 14. febrúar 2020 ekið bifreiðinni [...] óhæfur til að stjórna henni örugglega vegna áhrifa ávana og fíkniefna (í blóði mældist amfetamín 510 ng/ml, kókaín 30 ng/ml og tetrahýdrókannabínól 2,8 ng/ml) um Höfðabakka í Reykjavík, við Vesturhóla, þar sem ákærði virti að vettugi fyrirmæli lögreglu um að stöðva aksturinn heldur hélt för sinni áfram þar til lögregla stöðvaði aksturinn við Hólabrekkuskóla.

Telst brot þetta varða við

6. mgr. 7. gr. og

1., sbr. 2. mgr. 50. gr., sbr. 1. mgr. 94. gr. og 1. mgr. 95. gr. umferðarlaga nr.

77/2019.

3. Miðvikudaginn 20. maí 2020 ekið bifreiðinni [...] óhæfur til að stjórna henni örugglega vegna áhrifa ávana og fíkniefna (í blóði mældist amfetamín 160 ng/ml og metýlfenídat 115 ng/ml) um Skeifuna í Reykjavík, á bifreiðastæði við Rúmfatalagerinn, þar sem lögregla stöðvaði aksturinn og í kjölfarið neitað að hlýða fyrirmælum lögreglu um að stíga út úr bifreiðinni.

Telst brot þetta varða við

1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019 og 19. gr. sbr. 41. gr. lögreglulaga nr. 90/1996.

II.

4. Fyrir fjársvik með því að hafa, skömmu áður en lögregla hafði afskipti af ákærða í því tilviki er lýst er í ákærulið 2, fengið leigubílstjórann A, kt. [...], til þess að koma að Austurveri á Háaleitisbraut í Reykjavík og gefa bifreiðinni [...] startstraum, án þess að greiða fyrir og í kjölfarið ekið á brott á framangreindri bifreið.

Telst brot þetta varða við

1. mgr. 248. gr. almennra hegningarlaga.

III.

5. Fyrir fíkniefnalagabrot með því að hafa, mánudaginn 24. febrúar 2020, haft í vörslum sínum, við Aktu taktu í Garðabæ, 1,24 g af maríhúana og 0,39 g af tóbaksblönduðu kannabisefni sem lögregla fann við öryggisleit á ákærða.

Telst framangreint brot varða við 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Þá er krafist upptöku á 1,24 g af maríhúana og 0,39 g af tóbaksblönduðu kannabisefni samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og að hún verði skilorðsbundin. Þá krefst verjandi hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 10. ágúst 2020, hefur ákærði ekki áður gerst sekur um refsivert brot. Verður litið til þess við ákvörðun refsingar og játningar ákærða á sakargiftum í málinu, samstarfsvilja hans á öllum stigum málsins og ungs aldurs ákærða á verknaðarstundu. Jafnframt er litið til þess er kom fram í máli verjanda ákærða að hann hafi lagt mikla vinnu í að koma sér á betri stað í lífinu. Ákærði hafi látið af neyslu ávana og fíkniefna og lokið vímuefnameðferð í Svíþjóð. Eins kom fram í máli verjanda að ákærði stundi nú vinnu og iðrist þess mjög að hafa drýgt umrædd brot. Vísast um framangreint til 4., 5., 8. og 9. tl. 1. mgr. 70. gr. og 9. tl. 1. mgr. 74. gr. almennra hegningarlaga nr. 19/1940. Á hinn bóginn er ekki unnt að líta fram hjá því að ákærði hefur nú gerst sekur umferðar og fíkniefnalagabrot og fjársvik samkvæmt 248. gr. almennra hegningarlaga nr. 19/1940 og verður það metið ákærða til refsiþyngingar, sbr. 1. og 2. tölul. 1. mgr. 70. gr. laga nr. 19/1940.

Með hliðsjón af sakarefni málsins, 77. gr. almennra hegningarlaga nr. 19/1940, ungs aldurs ákærða og að virtum framangreindum atriðum, þykir refsing ákærða hæfilega ákveðin fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti í 2 ár og

3 mánuði frá uppkvaðningu dóms þessa að telja.

Með vísan til lagaákvæða í ákæru sæti ákærði upptöku á 1,24 grammi af maríhúana og 0,39 grömmum af tóbaksblönduðu kannabisefni, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, S-kk-ef F-kk-ef lögmanns, 91.760 krónur, að meðtöldum virðisaukaskatti, og 375.727 krónur í annan sakarkostnað.

Af hálfu ákæruvaldsins flutti málið Á-kk-nf B-kk-nf S-kk-nf saksóknarfulltrúi fyrir G-kvk-þf R-kvk-þf S-kvk-þf saksóknarfulltrúa.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði,

K-kk-nf B-kk-nf B-kk-nf

, sæti fangelsi í

3

0 daga, en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði er sviptur ökurétti í

2 ár og

3 mánuði frá birtingu dómsins að telja.

Upptæk eru gerð til ríkissjóðs 1,24 grömm af maríhúana og 0,39 grömm af tóbaksblönduðu kannabisefni.

Ákærði greiði málsvarnarþóknun skipaðs verjanda síns, S-kk-ef F-kk-ef lögmanns, 91.760 krónur og 375.727 krónur í annan sakarkostnað.

S-kvk-nf D-kvk-nf J-kvk-nf þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði er sviptur ökurétti í

2 ár og

3 mánuði frá birtingu dómsins að telja.

Upptæk eru gerð til ríkissjóðs 1,24 grömm af maríhúana og 0,39 grömm af tóbaksblönduðu kannabisefni.

Ákærði greiði málsvarnarþóknun skipaðs verjanda síns, S-kk-ef F-kk-ef lögmanns, 91.760 krónur og 375.727 krónur í annan sakarkostnað.

S-kvk-nf D-kvk-nf J-kvk-nf